اسلام آباد : مسکوہی وزیراعظم نواز شریف نا دور اٹی ہم بنجائی کہول آ دا پروگرام تا بناءِ کننگاسس و 54000 ورناتے 75 ارب روپئی نا وام تننگاسس ہرافتیان نئے بیرہ ورناتے فائدہ مس بلکن داڑان ملک ءِ ہم فائدہ مس و ملک انا زرگزران ءِ مون آ دننگ نا وار رسینگا، ملک انا کم وود 64 درسد آبادی ورناتیا تالان ءُ و دا گام آن اوفتے براہ راست فائدہ رسینگا۔ کشاری وام تا ودکی آن خلقی ورناتے کشار گری نا پوسکنی ٹی کمک ملنگ ءِ ہراٹی مشینی کشارگری، کشاری ویلیو چینز نا تخلیق و کشارگری نا ازباب آتا سولرائزیشن اوار ءُ تانکہ پاکستان کون آ موسمیاتی چیلنج تون مون تروک ملک اٹی توانائی نا وسیلہ غاتا زیات پائیدار بست وبند ءِ کننگ مرے۔ رپورٹ آتا ر د اٹ وزیراعظم شہبازشریف وام اسکیم تا مسخت ورناتے خودانحصار کننگ گونداسس۔ مستین اٹ مسلم لیگ (ن) نا حکومت ورناتے 40 ارب روپئی نا وام فراوان کرے و دانا وصولی نا کچ 90 درسد ئسک۔ نواز شریف نا کماشی ٹی حکومت ورناتے 15 ارب روپئی نا لیپ ٹاپ جاری کرے، وزیراعظم اسکیم نا نقاب کشائی ءِ کرسا اونا ہم حوالہ ءِ تسوسس۔ باصلاحیت ورناک الس کن وزیراعظم نا کنڈآن بناکروک آ ”ارٹ میکو موقع“ انوویشن ہب“ پروگرام ئس۔ وزیراعظم نا وژن نا رداٹ جوڑ کروک انوویشن ہب غٹ اسٹیک ہولڈر خاص وڑاٹ ملک انا باصلاحیت ورناو افرادی قوت نا خیال آتے اوار کرسا ملک انا گرج آتون ہم گرنچ پالیسی سازی ٹی اہم ءُ کڑد اس ادا کیک۔ دا پوسکن آپروگرام ءِ ہرا ملکی و پیشن نا ملک پاکستانی تیان ماہرآتا مشورہ، ان پٹ و کمکاری نا دوئی کننگ کن بناکننگاسس۔ داوزیراعظم نا دا عزم انا ہم ڈیک ءِ ایتک کہ او ذاتی وڑاٹ پوسکن بناکروک آ انوویشن ہب ءِ مون آ دیک و حکومت غٹ وزارت آتیٹی باصلاحیت ورناتیکن خصوصی سیل اس جوڑ کیک تانکہ ورناتا قومی پالیسی سازی کن تینا اختراعی آئیڈیا تیا کاریم کننگ نا است بڈی ءِ کننگ مرے۔
(اے پی پی)
